**Közfeladat ellátási szerződés**

**tervezet**

amely létrejött egyrészről

**Szombathely Megyei Jogú Város Önkormányzata** (9700 Szombathely, Kossuth Lajos utca 1-3., adószám: 15421137-2-18, képviseletében: Dr. Puskás Tivadar polgármester), – a továbbiakban: **Önkormányzat -,**

másrészről a

**Haladás Sportkomplexum Fejlesztő** **Nonprofit Kft.** (9700 Szombathely, Kossuth Lajos utca 1-3., Cégjegyzékszám: 18-09-112060, adószám: 24827373 – 2 – 18, képviseletében: Dr. Szondy Szilvia ügyvezető) – a továbbiakban: **Társaság -**, együttes említésük esetén a **Felek**, külön-külön a **Fél**,

között az alulírt helyen és napon, az alábbi feltételek mellett.

**Előzmények**

1. Felek kijelentik, hogy az Önkormányzat, a Magyarország helyi önkormányzatairól szóló 2011. évi CLXXXIX. tv. (Mötv.) 13. § (1) bekezdés 15. pontja szerinti (sport, ifjúsági ügyek) egyes helyi közfeladatainak Társaság útján történő ellátása céljából, az Mötv. 109. § (1) bekezdése alapján, vagyonkezelési szerződés (a továbbiakban: „**Vagyonkezelési szerződés**”) megkötése formájában a Társaság rendelkezésére bocsátotta az Önkormányzat kizárólagos tulajdonát képező szombathelyi 3643/1 hrsz.-ú, az ingatlan nyilvántartásban „kivett sporttelep” –ként nyilvántartott ingatlant (a továbbiakban: „**Vagyonkezelt ingatlan**”).
2. A fent hivatkozott közfeladat ellátásával kapcsolatos, a Feleket megillető jogok, és az őket terhelő kötelezettségek rögzítése, valamint a Társaság útján ellátandó közfeladat tartalmának meghatározása érdekében a Felek a jelen, közfeladat ellátási szerződést (a továbbiakban: „**Szerződés**”) kötik.
3. **A Szerződés tárgya**
4. A jelen szerződés tárgya a Vagyonkezelt ingatlan Társaság általi birtoklása, használata, és hasznosítása körében az Előzmények (A) pontjában említett helyi közfeladathoz kapcsolódó feladatok (a továbbiakban: „**Közfeladat**”) tartalmának meghatározása.
5. Társaság a Közfeladat ellátása körében a Vagyonkezelt ingatlant az alábbi célokra hasznosítja:
   1. élsport;
   2. utánpótlás-nevelés;
   3. tömegsport;
   4. diáksport;
   5. rekreáció;
   6. kulturális események;
   7. az önkormányzat mindenkor hatályos rendeletei, közgyűlési és illetékes bizottsági döntései szerint egyedileg meghatározott helyi sportfeladatok ellátása.
6. Önkormányzat kijelenti, hogy a Közfeladat ellátásával a Vagyonkezelési szerződés alapján a Társaságot bízta meg.
7. Társaság kijelenti, hogy a Közfeladat ellátását a jelen szerződés és a Vagyonkezelési szerződésben rögzített feltételek szerint elvállalja.
8. **Az Önkormányzat jogai és kötelezettségei**
9. Az Önkormányzat, az általa kijelölt személy útján jogosult a Társaságot a Közfeladat ellátásával összefüggésben ellenőrizni, tőle a Közfeladat ellátására vonatkozó adatot, információt kérni.
10. Önkormányzat a közfeladat ellátásához szükséges ingatlant, azaz a Vagyonkezelt ingatlant, a Vagyonkezelési szerződés alapján a Társaság rendelkezésére bocsátotta.
11. **A Társaság jogai és kötelezettségei**
12. A Társaság a Közfeladatot maga látja el, vagy saját döntése szerint annak ellátásához jogosult közreműködőt igénybe venni.
13. A Társaság kötelezettséget vállal arra, hogy a Közfeladatot a jelen Szerződés, valamint a Vagyonkezelési szerződés feltételei szerint ellátja.
14. A Társaság kötelezettséget vállal arra, hogy a Közfeladat ellátásához kapcsolódóan az Önkormányzattal együttműködik.
15. A Társaság vállalja, hogy az Önkormányzat II. fejezet 1. pontja szerinti adatigénylésének eleget tesz.
16. **A Szerződés hatálya**
17. A jelen Szerződés időbeli hatálya a Vagyonkezelési szerződés időbeli hatályához igazodik.
18. A jelen Szerződés minden további jogcselekmény nélkül megszűnik abban az időpontban, amikor a Vagyonkezelési szerződés – bármilyen okból – megszűnik, ide értve azt az esetet is, ha a Felek által közösen, vagy bármelyik Fél által egyoldalúan megszüntetésre kerül.
19. Fentieknek megfelelően a jelen Szerződést egyik Fél sem jogosult a Vagyonkezelési szerződéstől függetlenül, egyoldalúan megszüntetni.
20. **A Felek együttműködése**
21. A Felek kijelentik, hogy a jelen Szerződésben foglaltak megvalósítását kölcsönösen elősegítik, ennek érdekében egymással szükség szerint együttműködnek. Ennek megfelelően időben tájékoztatják egymást minden olyan körülményről, amely a jelen Szerződés teljesítését érinti, vagy arra kihatással lehet.
22. Felek kötelezik magukat arra, hogy a jelen szerződés teljesítése során tudomásukra jutott, a másik Féllel kapcsolatos tényeket, adatokat és információkat üzleti titokként kezelik azzal, hogy a titoktartási kötelezettség a mindenkori hatályos jogszabályok szerinti közérdekű, vagy közérdekből nyilvános adatokra értelemszerűen nem terjed ki.
23. **Záró rendelkezések**
24. Jelen szerződést a Felek kizárólag közös megegyezéssel, írásban jogosultak módosítani.
25. A jelen Szerződésből eredő vitás kérdések rendezését a Felek tárgyalások útján kötelesek megkísérelni, amennyiben azok nem vezetnek eredményre, bármelyik Fél jogosult a jogvita elbírálására hatáskörrel rendelkező és illetékes bírósághoz fordulni.
26. A jelen Szerződésben nem szabályozott kérdésekben a Vagyonkezelési szerződés, továbbá a mindenkor hatályos magyar jogszabályok, különösen a Ptk., a nemzeti vagyonról szóló 2011. évi CVIII. törvény és Mötv. rendelkezései irányadóak.

A jelen Szerződést a Felek képviselői, Szombathely Megyei Jogú Város Önkormányzatának [\*] számú közgyűlési határozata alapján, mint akaratukkal mindenben egyezőt írták alá.

Szombathely, 2016. [\*]

|  |  |
| --- | --- |
| **………………………………**  **Szombathely Megyei Jogú Város Önkormányzata**  **Dr. Puskás Tivadar polgármester** | **………………………………**  **Haladás Sportkomplexum Fejlesztő Nonprofit Kft.**  **Dr. Szondy Szilvia ügyvezető** |